ZAPISNIK
31. sjednice Vijeća Mjesnog odbora „Hrvatski narodni vladari”
održane četvrtak, 29. veljače 2024. u 17,00 sati u prostorijama Mjesnog odbora „Hrvatski narodni vladari”, Trg hrvatskih velikana 2/1

Nazočne članice Vijeća Mjesnog odbora „Hrvatski narodni vladari”: Vanja Zubović, Tamara Bjažić Klarin i Vanja Mladineo.

Potpredsjednica Vijeća Vanja Mladineo pozdravlja nazočne i konstatira da su na sjednici prisutne tri članica Vijeća, čime su stečeni uvjeti za raspravu. Potpredsjednica Vijeća daje na raspravu zapisnik sa 30. sjednice održane 25. siječnja 2024. u 17,00 sati. Vijeće bez rasprave jednoglasno prihvaća zapisnik.

Potpredsjednica Vijeća otvara raspravu o predloženom dnevnom redu 31. sjednice.

Prijedlog dnevnog reda:

DNEVNI RED:

1. Izvješće o radu Mjesnog odbora „Hrvatski narodni vladari“ za 2023., donošenje
2. Program rada Mjesnog odbora „Hrvatski narodni vladari“ za 2024., donošenje
3. Parkirna mjesta za Osnovnu školu Dr. Ivan Merz
4. Korištenje prostora Mjesnog odbora „Hrvatski narodni vladari“, donošenje zaključka
5. [bookmark: _Hlk160974660]Tekuća komunalna pitanja
6. Pitanja i prijedlozi


Potpredsjednica predlaže dodatnu točku koja je naknadno dostavljena Vijeću te predlaže sljedeći dopunjeni dnevni red:


DNEVNI RED:

1. Izvješće o radu Mjesnog odbora „Hrvatski narodni vladari“ za 2023., donošenje
2. Program rada Mjesnog odbora „Hrvatski narodni vladari“ za 2024., donošenje
3. [bookmark: _Hlk160973991]Prijedlog Odluke o izradi Urbanističkog plana uređenja Trg bana Jelačića – Petrinjska – Amruševa – Trg N. Š. Zrinskoga – Praška, donošenje mišljenja 
4. Parkirna mjesta za Osnovnu školu Dr. Ivan Merz
5. Korištenje prostora Mjesnog odbora „Hrvatski narodni vladari“, donošenje zaključka
6. Tekuća komunalna pitanja
7. Pitanja i prijedlozi


Članice Vijeća su jednoglasno usvojile predloženi dnevni red.

Ad 1. 	Izvješće o radu Mjesnog odbora „Hrvatski narodni vladari“ za 2023., donošenje
[bookmark: _Hlk161406415]Članice Vijeća su raspravile prijedlog Izvješća te su predložile da se u Izvješće o radu doda jedan točka: sudjelovanje u pripremnim radnjama za rekonstrukciju Trga žrtava fašizma. Članice Vijeća jednoglasno donose sljedeći
IZVJEŠĆE O RADU
Vijeća Mjesnog odbora „Hrvatski narodni vladari“ za 2023. godinu

U 2023. godini Vijeće Mjesnog odbora održalo je ukupno 11 sjednica. Osnovne djelatnosti bile su usmjerene na poboljšanje infrastrukturnih problema, donošenje akata Vijeća i sudjelovanje u donošenju odluka Skupštine Grada, gradonačelnika i gradskih upravnih tijela.

Vijeće je donoseći zaključke nastojalo što uspješnije pridonositi rješavanju problema svih građana na svom području. Na sjednicama se raspravljalo o različitim problemima i prijedlozima koje su davala Vijeća mjesnih odbora, građani, udruge građana i institucije kao što su škole, dječji vrtići i slično.

Jedna od glavnih aktivnosti članica Vijeća u 2023. bilo je uspostaviti sustav praćenja stanja na terenu, koji se prije svega ticao:

- stanja prometnica, kolnika i nogostupa (asfaltiranje, ali i obnavljanje signalizacije te parkirnih mjesta);

- stanja zelenih površina na području Mjesnog odbora, od kojih su dvije, park u Iblerovom prolazu te zelena površina ispred Privredne banke Zagreb, bila dio Plana komunalnih aktivnosti te uređenja uspješno izvršena;

- komunikacije s ustanovama koje djeluju te pojedincima koji stanuju i koriste područje Mjesnog odbora te na taj način donosio zaključke kojima je bio cilj poboljšati život na području Mjesnog odbora;

- sudjelovanja u kulturnim i društvenim manifestacijama ovog i okolnih mjesnih odbora

- sudjelovanje u pripremnim radnjama za rekonstrukciju Trga žrtava fašizma.

PREDSJEDNICA VIJEĆA

Predsjednica je redovito sazivala sjednice Vijeća, predlagala dnevni red i predsjedavala na svim sjednicama. Usko je surađivala s predsjednikom Gradske četvrti Donji grad u sastavljanju dnevnog reda, te prisustvovala sastancima koordinacije za rad Vijeća mjesnih odbora. Koordinirala je rad Vijeća, surađivala s Vijećima graničnih mjesnih odbora, otvarala komunikaciju s različitim korisnicima prostora Mjesnog odbora i građanima. Obavještavala je članice Vijeća o koordinaciji s predsjednikom Vijeća Gradske četvrti te predsjednika mjesnih odbora, komunikaciji sa stručnom službom Gradskog ureda za samoupravu, civilnu zaštitu i sigurnost te o procesima rješavanja detektiranih problema ili provođenju iniciranih projekata.

POTPREDSJEDNICA VIJEĆA

Pomagala je predsjednici Vijeća, te obavljala i sve poslove koji su joj se povjerili. Sudjelovala je u pripremi prioriteta za 2024. godinu. Pomagala u pripremi svake sjednice te bila zadužena za detaljne izvještaje sjednica. Mijenjala je predsjednicu u slučajevima spriječenosti. Donosila je prijedloge i obavljala različite terenske zadatke.

ČLANICE VIJEĆA

Članice Vijeća svoj rad su realizirale prvenstveno putem sjednica Vijeća na koje su se redovito odazivale, u prosjeku 4 članova od ukupno pet. Članice Vijeća su na sjednicama raspravljale i izjašnjavale se o svim pitanjima koja su bila na dnevnom redu, davale su razne inicijative, prijedloge i postavljale pitanja radi poboljšanja života građana na svom području. Donosile su prijedloge te provodile različite terenske zadatke, što uključuje i dežurstvo jednom mjesečno, kao i redovite izvide stanja stvari na terenu na temelju kojeg su sastavljale dnevni red sjednica.

ZAKLJUČNE OCJENE

Vijeće je redovito komuniciralo međusobno, ali i građanima i ustanovama osluškujući njihove ideje i potrebe. Sustavno su provođeni izvidi stanja stvari na terenu, što je utjecalo efikasnijim ispunjavanjem manjih infrastrukturalnih potreba. Kontinuirani rad na terenu, ali i istraživanje različitih primjera dobre prakse u gradovima u Europi doprinijele su kreativnim prijedlozima za Plan komunalnih aktivnosti u narednoj godini.


Ad 2.  Program rada Mjesnog odbora „Hrvatski narodni vladari“ za 2024., donošenje

Članice Vijeća su raspravile prijedlog Programa rada te su jednoglasno donijele sljedeći
PROGRAM RADA VIJEĆA
MJESNOG ODBORA „HRVATSKI NARODNI VLADARI“
ZA 2024. GODINU

Na temelju Poslovnika i Pravila Vijeća Mjesnog odbora „Hrvatski narodni vladari“, te sukladno Statutu Grada Zagreba, svoj program za 2024. godinu Vijeće temelji na najaktualnijim komunalnim potrebama za poboljšanje standarda građana sa područja Mjesnog odbora „Hrvatski narodni vladari“.
Vijeće Programom rada obvezno:
1. Donosi Financijski plan.
2. Donosi Plan malih komunalnih akcija Mjesnog odbora, koji je sastavni dio Plana komunalnih aktivnosti gradske četvrti.
3. Donosi Izvješće o radu Vijeće Mjesnog odbora „Hrvatski narodni vladari“.
4. Prati realizaciju Plana komunalnih aktivnosti i Programa održavanja komunalne infrastrukture te komunicira s gradskim uredima i podružnicama Holdinga oko potreba i eventualnih nepravilnosti.
5. Raspravlja i donosi zaključke na osnovi zahtjeva građana.
6. Raspravlja i donosi zaključke o ozelenjavanju, urbanom namještaju te prometnoj signalizaciji na temelju dvotjednih terenskih izvida.
7. Vodi računa o čistoći ulica i trgova, o preraspodjeli zelenih otoka s obzirom na potrebe građana te o nepropisnom odlaganju otpada.
8. Predlaže aktivnosti i intervencije kojima je cilj poboljšanje života na prostoru Mjesnog odbora u svim njegovim aspektima.
9. Raspravlja i donositi mišljenja o prijedlozima akata o kojima Gradonačelnik, Gradska skupština, gradski uredi i Vijeće gradske četvrt, traže mišljenje vijeća mjesnog odbora.
10. Odlučuje o raspolaganju imovinom Mjesnog odbora te komunicira s korisnicima kojima stoji na raspolaganju kao korespondent između njih i stručne službe.
11. Kontinuiranom komunikacijom s okolnim mjesnim odborima i predsjednikom Vijeća 

Gradske četvrti raspravljati o problemima i zajednički donosi zaključke o najefikasnijim rješenjima, sve u skladu s dobrobiti građana te zelenom, inkluzivnom politikom gradske vlasti.
Vijeće može donijeti plan potreba za aktivnostima, programima i projektima unapređenja kvalitete života građana koji su od interesa za pojedini dio mjesnog odbora ili za cijeli mjesni odbor i utvrđuje prioritete u njegovoj realizaciji. Program rada Vijeće Mjesnog odbora „Hrvatski narodni vladari“ temelji se i na kontinuitetu svih prethodnih aktivnosti Mjesnoga odbora i zahtjevima građana, ali i inovativnim idejama za aktivnosti i izgradnju u dobrobit zajednice.
Prema navedenom Vijeće će Programom rada:
1. u što većoj mjeri pridonijeti kvalitetnijem razvoju i radu Mjesnog odbora;
2. pomoći u održavanju, opremanju i obnovi prostora Mjesnog odbora;
3. podržavati realizaciju različitih aktivnosti programa udruga i udruženja građana;
4. sustavno prikupljati i obrađivati, te učiniti dostupnim sve podatke o Mjesnom odboru, kao nužnu pretpostavku za utjecaj građana i njihovih predstavničkih tijela na razvoj mjesnog odbora (posebice uređenja naselja, održavanje komunalnog reda i zaštite okoliša, djelovanja javnih službi itd.), rješavanju prometa na području mjesnog odbora, kao i prometa u mirovanju;
5. nastojati kvalitetnije i temeljitije informirati građane o svim aktivnostima na području mjesnog odbora;
6. predlagati izvođenja većih zahvata na objektima komunalne infrastrukture, kao i izgradnju drugih javnih objekata (vrtići, škole, javne garaže, sportske dvorane), a koje nije moguće financirati sredstvima kojima raspolaže mjesni odbor;
8. predlagati izvođenje većih zahvata ozelenjavanja područja mjesnog odbora u skladu sa zelenom politikom gradske vlasti i reakcijom na klimatske promjene, a koje nije moguće financirati sredstvima kojima raspolaže mjesni odbor;
9. inicirati izradu Programa kulturnih aktivnosti na području Mjesnog odbora u suradnji sa Vijećem Gradske četvrti Donji grad, te osigurati prostore i druge uvjete za njihovu realizaciju.

Realizacija navedenog Programa rada ovisiti će o:
- sudjelovanju članova Vijeća u radu;
- izvršenju proračuna Grada Zagreba;
- suradnji s nadležnim tijelima Gradske uprave Zagreba;
- suradnji s okolnim mjesnim odborima;
- suradnji s Vijećem Gradske četvrti Donji grad;
- suradnji građana Gradske četvrti Donji grad.



[bookmark: _Hlk160974047]Ad. 3.  Prijedlog Odluke o izradi Urbanističkog plana uređenja Trg bana Jelačića – Petrinjska – Amruševa – Trg N. Š. Zrinskoga – Praška, donošenje mišljenja
Članice Vijeća su pročitale i raspravile dostavljene materijale te su jednoglasno donijele 
Z A K L J U Č A K
o Prijedlogu Odluke o izradi Urbanističkog plana uređenja Trg bana Jelačića – Petrinjska – Amruševa – Trg N. Š. Zrinskoga – Praška
1. Vijeće Mjesnog odbora „Hrvatski narodni vladari“ daje pozitivno mišljenje o Prijedlog Odluke o izradi Urbanističkog plana uređenja Trg bana Jelačića – Petrinjska – Amruševa – Trg N. Š. Zrinskoga – Praška

2. Ovaj se zaključak dostavlja Vijeću Gradske četvrti Donji grad. 



Ad. 4.   Parkirna mjesta za Osnovnu školu Dr. Ivan Merz
[bookmark: _Hlk161407145]Članice Vijeća su raspravile zahtjev Osnovne škole Dr. Ivan Merz upućen Gradskom uredu za obnovu, izgradnju, prostorno uređenje, graditeljstvo i komunalne poslove za dodjelu šest rezerviranih parkirnih mjesta školi na korištenje za potrebe dostave, servisnih službi, autobusa koji prevoze djecu i sl. 
Članice Vijeća svjesne situacije u kojoj škola nema na raspolaganju niti jedno parkirno mjesto, su načelno podržale zahtjev škole. Međutim dvije od tri prisutne članice Vijeća glasale su za izražavanje potpore školi dok je jedna članica Vijeća izrazila zabrinutost zbog količine zatraženih mjesta (s obzirom na generalnu manjkavost parkirnih mjesta na području mjesnog odbora).

Članice Vijeća su većinski dale pozitivno mišljenje o ovom zahtjevu te ga upućuju dalje Vijeću Gradske četvrti na razmatranje. 
Članice Vijeća većinom glasova donose sljedeći

Z A K L J U Č A K
1. Vijeće Mjesnog odbora „Hrvatski narodni vladari“ podržava zahtjev Osnovne škole Dr. Ivan Merz za dodjelu šest rezerviranih parkirnih mjesta školi na korištenje za potrebe dostave, servisnih službi, autobusa koji prevoze djecu i sl. 
2. Ovaj zaključak dostavlja se Vijeću Gradske četvrti Donji grad na daljnje postupanje.

Ad. 5.   Korištenje prostora Mjesnog odbora „Hrvatski narodni vladari“, donošenje zaključka
Na sjednicu je pristigao zahtjev za korištenje prostora korisnika Udruge Via Creativa.
Vijeće je, jednoglasno, donijelo sljedeći

Z A K L J U Č A K
1. Udruzi Via Creativa odobrava se povremeno korištenje dvorane u objektu mjesne samouprave, Zagreb, Trg hrvatskih velikana 2/1, prvi i treći utorak u mjesecu od 20:15 do 21:15 sati.

2. Prostor iz točke 1. ovog zaključka koristit će Udruga Via Creativa bez naknade.

3. Udruga Via Creativa se obvezuje s prostorom prilikom korištenja postupati s pažnjom dobrog gospodara. 

4. O povremenom korištenju prostora iz točke l. ovog zaključka Gradski ured za mjesnu samoupravu, promet, civilnu zaštitu i sigurnost izdat će odobrenje o korištenju, a u skladu s ovim zaključkom.



Ad. 6.	Tekuća komunalna pitanja
Članice Vijeća su raspravile tekuća komunalna pitanja s naglaskom na potrebe asfalterskog programa koje će se poslati Gradskom uredu za mjesnu samoupravu, promet, civilnu zaštitu i sigurnost. Članice Vijeća su isto tako izrazile zabrinutost sporom dinamikom izrade podzemnih spremnika na području Mjesnog odbora. Do datuma ove sjednice nije izgrađen niti jedan.

Ad. 7. Pitanja i prijedlozi
Nije bilo rasprave.

Sjednica je završila u 18.00 sati.
Zapisnik je vodila Vanja Mladineo.


KLASA: 024-08/24-003/453
URBROJ: 251-13-11-1/003-24-2
Zagreb,  29. veljače 2024.



Potpredsjednica Vijeća Mjesnog odbora
„Hrvatski narodni vladari“

[bookmark: _GoBack]Vanja Mladineo, v.r.

